Diari Oficial de la Generalitat Valenciana


Sumari del DOGV 6760, del 24-04-2012 (2012/3743)

Notificació d'informació prèvia en relació amb l'inici del procediment de regulació o d'extinció de la Fundació de la Comunitat Valenciana els Ports i el Maestrat.
-------------------------------------------------------------------------------------------------------------------------------------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3743


Organisme emissor
:   Conselleria de Justícia i Benestar Social

Tipus de document
:   Anunci

Notificació d'informació prèvia en relació amb l'inici del procediment de regulació o d'extinció de la Fundació de la Comunitat Valenciana els Ports i el Maestrat. [2012/3743]  
Per acord de la Secretaria Autonòmica de Justícia de data 1 de febrer de 2012, s'ha disposat l'obertura d'un període d'informació prèvia en relació amb els assumptes que a continuació s'exposen.  
Vistes les dades que hi ha en el Registre de Fundacions de la Comunitat Valenciana, es desprén que la Fundació de la Comunitat Valenciana els Ports i el Maestrat no ha presentat comptes ni pressupostos econòmics anuals des de l'exercici econòmic de 2004. Així mateix, no hi ha constància del funcionament de la fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, i Llei 50/2002, de 26 de desembre, de Fundacions.  
  
Tampoc hi consta sol·licitud ni documentació acreditativa que pogueren justificar, si és el cas, les circumstàncies ressenyades anteriorment, per trobar-se la fundació sotmesa a algun procediment de modificació estatutària, fusió o extinció.  
  
Les dites omissions, que afecten el funcionament del Registre de Fundacions, fan procedent que eixe patronat inicie els tràmits necessaris per regularitzar-ne la situació, o, si correspon, sol·licitar-ne l'extinció d'acord amb allò que s'ha establit en la normativa; i el protectorat podrà, si no n'hi ha, instar la corresponent resolució judicial d'extinció.  
Per no haver-se pogut efectuar la notificació personal d'este acte administratiu, és procedent la seua publicació en el Diari Oficial de la Comunitat Valenciana, així com en el tauler d'edictes de l'ajuntament en el seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, indicant-se que a l'efecte del seu coneixement íntegre i la constància d'este, l'interessat, podrà presentar-se en el termini de deu dies, a comptar de l'endemà de la publicació d'este anunci en el Diari Oficial de la Comunitat Valenciana, o de l'exposició en el tauler d'edictes de l'ajuntament corresponent, en el Servici d'Entitats Jurídiques de la Conselleria de Justícia i Benestar Social, plaça de sant Nicolau, número 2, de València.   
  
Així mateix, es concedix un termini de quinze dies, comptats a partir de l'endemà de la present publicació o de la personació, si és el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i es puguen presentar els documents o les justificacions que s'estime convenient.  
Interessat: Colla Ecologista de Castelló.  
Últim domicili conegut: carrer del Mar, número 24, 12092 Castelló.  
Acte: informació prèvia en relació amb l'inici del procediment de regularització registral o d'extinció de la Fundació.  
Cosa que es comunica perquè se'n prenga coneixement i tinga els efectes oportuns.  
  
València, 4 d'abril de 2012.- El secretari autonòmic de Justícia: Antonio Gastaldi Mateo.